348 
Regio ventralis embryi plasmate granuloso embryonali, 
residuo cellularum commutatarum »partis primitivæ», com- 
pleta est, cujus in intima et vitellum nutritorium adspiciente 
parte vestigia prima tractus intestinalis formari videntur. 
Copis absolutis, acervus parvus nucleolorum in plasmate 
pellucido natantium [11 c|], vestigium primum ovarii, elucet. 
Stratum separatum perspicuum, e quo cutis formabitur, 
supra appendices omnes expansum manifesto apparet. 
9. Progignuntur testæ [fig. 12]: parte cutis cervicis 
tumescente testa capitis fingitur; duplicatione cutis dorsalis 
articuli mandibularis prima vestigia testæ corporis in verrucæ 
formam [h] effinguntur. 
Appendices omnes, pedibus etiamnune ad superficiem 
embryi affixis, porro crescunt; pars ultima capitis et ab- 
domen manifestius articulatum magis magisque porriguntur. 
Omnes partes gangliorum capitalium, vestigia etiam prima 
pigmenti oculi apparent. 
Ovaria nihil fere mutata et tractus intestinalis mani- 
festius jam formatus in situ permanserunt.  Vitellus nutri- 
torius åa parietibus abdominis discedere coepit. 
10. Pedes a superficie embryi solvuntur, ut, apicibus 
paulum retro curvatis, deorsum dependeant. 
Pars ultima capitis et abdomen magis porriguntur. Testa 
capitalis crescens aå cervice supra latera capitis expanditur. 
Testa corporis supra articulos coalescentes et gibbosos tho- 
racis adjacentis excrescit. 
Ovarium paulum modo amplificatum et tractus intestinalis 
manifestior in eodem situ, quo antea, manserunt.  Vitellus 
nutritorius porro a parietibus cavi abdominalis discedit, ut 
corpus separatum, måaximam partem thoracis et abdominis 
explens, efficiat. 
"11. Plasmate granuloso embryonali, adhuc regionem 
ventralem corporis complente, absumpto, tractus intestinalis, 
diu in illo demersus, nunc liberatus, per medium corpus ex- 
tenditur. [Fig. 13.] Oesophagus et pars ventriculi etiamnunc 
a residuis vitelli nutritorii, corpus cellulosum efficientibus, 
confornicantur [d]. 
